Domstolens kendelse (Sjette Afdeling) af 19. november 2019 –INA m.fl.
(Sag C-200/19) (1)
»Præjudiciel forelæggelse – artikel 99 i Domstolens procesreglement – samarbejde om civilretlige spørgsmål – forordning (EU) nr. 1215/2012 – retternes kompetence, anerkendelse og fuldbyrdelse af retsafgørelser på det civil- og handelsretlige område – artikel 7, nr. 1), litra a) – specielle kompetenceregler i sager om kontraktforhold – begrebet »sager om kontraktforhold« – økonomiske forpligtelser, der i henhold til den nationale lov påhviler medejere af en ejendom – søgsmål med henblik på fuldbyrdelse af disse forpligtelser«
1.      Retligt samarbejde i civile sager – retternes kompetence og fuldbyrdelse af retsafgørelser på det civil- og handelsretlige område – forordning nr. 1215/2012 – specielle kompetenceregler – kompetence i sager om kontraktforhold – begreb – finansielle forpligtelser pålagt medejere af en ejendom ved lov – omfattet
[Europa-Parlamentets og Rådets forordning nr. 1215/2012, art. 7, nr. 1), litra a)]
(jf. præmis 27-31 og konkl. 1)
2.      Retligt samarbejde i civile sager – retternes kompetence og fuldbyrdelse af retsafgørelser på det civil- og handelsretlige område – forordning nr. 1215/2012 – specielle kompetenceregler – anfægtelse, der vedrører driften af en filial, et agentur eller en anden virksomhed – begreb – søgsmål vedrørende en forpligtelse, der skyldes, at et selskab ejer erhvervslokaler – ikke omfattet
[Europa-Parlamentets og Rådets forordning nr. 1215/2012, art. 7, nr. 5)]
(jf. præmis 35-38 og konkl. 2)
Konklusion
1)
Artikel 7 i Europa-Parlamentets og Rådets forordning (EU) nr. 1215/2012 af 12. december 2012 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at en tvist om manglende opfyldelse af økonomiske forpligtelser, der i henhold til den nationale lov påhviler medejere af en ejendom, skal anses for at være omfattet af begrebet »sager om kontraktforhold« som omhandlet i denne forordnings artikel 7, nr. 1), litra a).
2)
Artikel 7, nr. 5), i forordning nr. 1215/2012 skal fortolkes således, at en tvist som den i hovedsagen omhandlede, angående en forpligtelse, der skyldes, at et selskab ejer erhvervslokaler, hvor det udøver virksomhed, ikke udgør en sag vedrørende »driften af en filial, et agentur eller en anden virksomhed« som omhandlet i denne bestemmelse.
1 EFT C 164 af 13.5.2019.